KOMISSION TÄYTÄNTÖÖNPANOPÄÄTÖS (EU) 2021/936,

annettu 3 päivänä kesäkuuta 2021,

asetuksen (EU) 2019/2023 ja delegoidun asetuksen (EU) 2019/2014 tueksi laadituista kotitalouksien pyykinpesukoneita ja kotitalouksien kuivaavia pyykinpesukoneita koskevista yhdenmukaistetuista standardeista

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,

sekä katsoo seuraavaa:

(1) Euroopan parlamentin ja neuvoston direktiivin 2009/125/EY (2) 9 artiklan 2 kohdan mukaisesti jäsenvaltioiden on pidettävä tuotetta sovellettavan täytäntöönpanotoimenpiteen kaikkien vaatimusten mukaisena, jos siihen on sovellettu kyseiseen täytäntöönpanotoimenpiteeseen liittyviä yhdenmukaistettuja standardeja, joiden viitenumerot on julkaistu Euroopan unionin virallisessa lehdessä. Komission asetuksen (EU) 2019/2023 (3) 4 artiklassa ja liitteessä III vahvistetaan asiaankuuluvat mittaus- ja laskentavaatimukset kotitalouksien pyykinpesukoneita ja kotitalouksien kuivaavia pyykinpesukoneita varten.

(2) Euroopan parlamentin ja neuvoston asetuksen (EU) 2017/1369 (4) 13 artiklan mukaisesti sen jälkeen, kun mainitun asetuksen 16 artiklan nojalla on annettu delegoitu säädös, jossa vahvistetaan erityiset merkintävaatimukset, komissio julkaisee Euroopan unionin virallisessa lehdessä sellaisten yhdenmukaistettujen standardien viitetiedot, jotka täyttävät delegoidun säädöksen asiaankuuluvat mittaus- ja laskentavaatimukset. Kun tällaisia yhdenmukaistettuja standardeja sovelletaan tuotteen vaatimustenmukaisuuden arvioinnin aikana, mallin oletetaan olevan delegoidun säädöksen asiaankuuluvien mittaus- ja laskentavaatimusten mukainen. Komission delegoidun asetuksen (EU) 2019/2014 (5) 3 artiklassa ja liitteessä IV vahvistetaan mittaus- ja laskentavaatimukset kotitalouksien pyykinpesukoneita ja kotitalouksien kuivaavia pyykinpesukoneita varten.

(3) Komissio esitti täytäntöönpanopäätöksessä C(2020)4329 (6) Euroopan standardointikomitealle (CEN), Euroopan sähkötekniikan standardointikomitealle (Cenelec) ja Euroopan telealan standardointilaitokselle (ETSI) pyynnön tarkistaa voimassa olevia, asetusten (EU) 2019/2022 ja (EU) 2019/2023 sekä delegoitujen asetusten (EU) 2019/2017 ja (EU) 2019/2014 tueksi laadittuja yhdenmukaistettuja standardeja, jotka koskevat kotitalouksien astianpesukoneita, kotitalouksien pyykinpesukoneita ja kotitalouksien kuivaavia pyykinpesukoneita.

(4) Täytäntöönpanopäätöksessä C(2020) 4329 esitetyn pyynnön perusteella Cenelec tarkisti yhdenmukaistettuja standardeja EN 60456:2016 ja EN 50229:2015 tekniikan ja tieteen kehityksen huomioon ottamiseksi. Tämän tuloksena hyväksyttiin muutos EN 60456:2016/A11:2020 ja uusi yhdenmukaistettu standardi EN IEC 62512:2020, sellaisena kuin se on muutettuna standardilla EN IEC 62512:2020/A11:2020.

(5) Komissio on yhdessä Cenelecin kanssa arvioinut, täyttävätkö yhdenmukaistetut standardit EN 60456:2016, sellaisena kuin se on muutettuna standardilla EN 60456:2016/A11:2020, ja EN IEC 62512:2020, sellaisena kuin se on muutettuna standardilla EN IEC 62512:2020/A11:2020, täytäntöönpanopäätöksessä C(2020) 4329 esitetyn pyynnön.

(6) Yhdenmukaistetut standardit EN 60456:2016, sellaisena kuin se on muutettuna standardilla EN 60456:2016/A11:2020, ja EN IEC 62512:2020, sellaisena kuin se on muutettuna standardilla EN IEC 62512:2020/A11:2020, täyttävät vaatimukset, jotka niiden on tarkoitus kattaa ja jotka vahvistetaan asetuksessa (EU) 2019/2023 ja delegoidussa asetuksessa (EU) 2019/2014.

(7) Yhdenmukaistettujen standardien EN 60456:2016 ja EN IEC 62512:2020 kohdat ZA.4.9 ja ZA.4.10 olisi jätettävä julkaisusta pois, koska niissä viitataan eurooppalaisten standardointituotteiden CLC/TS 50577 ja CLC/TS 50707:2019 soveltamiseen. Viittaus eurooppalaisiin standardointituotteisiin yhdenmukaistetussa standardissa ei sovi yhteen yhdenmukaistettujen standardien luonteen kanssa. Eurooppalaiset standardointituotteet ja yhdenmukaistetut standardit, jotka määritellään asetuksen (EU) N:o 1025/2012 2 artiklan 1 ja 2 kohdassa, ovat kaksi eri välinettä, joilla on erilaiset tarkoitukset. Tällainen viittaus on myös vastoin täytäntöönpanopäätöksessä C(2020) 4329 esitettyä pyyntöä, joka kattaa ainoastaan yhdenmukaistetut standardit.

(8) Julkaisusta olisi jätettävä pois yhdenmukaistettujen standardien EN 60456:2016 ja EN IEC 62512:2020 taulukon ZZA.1 sarake ”Remarks / Notes*” (Huomiot/Huomautukset) delegoidun asetuksen (EU) 2019/2014 soveltamiseksi sekä mainittujen standardien taulukon ZZB.1 sarake ”Remarks / Notes*” (Huomiot/Huomautukset) asetuksen (EU) 2019/2023 soveltamiseksi, koska kyseiset sarakkeet eivät ole linjassa standardien pääasiallisen velvoittavan tekstin vaatimusten kanssa ja koska kyseisten sarakkeiden alaviitteeseen sisällytetyn vaatimustenmukaisuusolettaman oikeudellisen vaikutuksen tulkinta johtaa oikeudelliseen epävarmuuteen.

(9) Sen vuoksi on aiheellista julkaista yhdenmukaistettujen standardien EN 60456:2016, sellaisena kuin se on muutettuna standardilla EN 60456:2016/A11:2020, ja EN IEC 62512:2020, sellaisena kuin se on muutettuna standardilla EN IEC 62512:2020/A11:2020, viitetiedot Euroopan unionin virallisessa lehdessä varauksin.

(10) Yhdenmukaistettu standardi EN 60456:2016, sellaisena kuin se on muutettuna standardilla EN 60456:2016/A11:2020, korvaa yhdenmukaistetut standardit EN 60456:2016 ja EN 60704–2-4:2012, jotka on julkaistu komission tiedonannossa 2016/C 416/01 (7). Yhdenmukaistettu standardi EN IEC 62512:2020, sellaisena kuin se on muutettuna standardilla EN IEC 62512:2020/A11:2020, korvaa yhdenmukaistetun standardin EN 50229:2015, sellaisena kuin se on oikaistuna standardilla EN 50229:2015/AC:2016, joka on julkaistu komission tiedonannossa 2016/C 416/02 (8). Sen vuoksi on aiheellista kumota kyseiset tiedonannot.

(11) Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,

ON HYVÄKSYNYT TÄMÄN PÄÄTÖKSEN:

1 artikla Julkaistaan delegoidun asetuksen (EU) 2019/2014 tueksi laadittujen, kotitalouksien pyykinpesukoneita ja kotitalouksien kuivaavia pyykinpesukoneita koskevien yhdenmukaistettujen standardien viitetiedot, jotka luetellaan tämän päätöksen liitteessä I, Euroopan unionin virallisessa lehdessä varauksin. Julkaistaan delegoidun asetuksen (EU) 2019/2023 tueksi laadittujen, kotitalouksien pyykinpesukoneita ja kotitalouksien kuivaavia pyykinpesukoneita koskevien yhdenmukaistettujen standardien viitetiedot, jotka luetellaan tämän päätöksen liitteessä II, Euroopan unionin virallisessa lehdessä varauksin.

2 artikla Kumotaan tiedonannot 2016/C 416/01 ja 2016/C 416/02.

3 artikla Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.

Tehty Brysselissä 3 päivänä kesäkuuta 2021. Komission puolesta Puheenjohtaja Ursula VON DER LEYEN

(1) EUVL L 316, 14.11.2012, s. 12.

(2) Euroopan parlamentin ja neuvoston direktiivi 2009/125/EY, annettu 21 päivänä lokakuuta 2009, energiaan liittyvien tuotteiden ekologiselle suunnittelulle asetettavien vaatimusten puitteista (EUVL L 285, 31.10.2009, s. 10).

(3) Komission asetus (EU) 2019/2023, annettu 1 päivänä lokakuuta 2019, kotitalouksien pyykinpesukoneiden ja kotitalouksien kuivaavien pyykinpesukoneiden ekologista suunnittelua koskevien vaatimusten vahvistamisesta Euroopan parlamentin ja neuvoston direktiivin 2009/125/EY mukaisesti sekä komission asetuksen (EY) N:o 1275/2008 muuttamisesta ja komission asetuksen (EU) N:o 1015/2010 kumoamisesta (EUVL L 315, 5.12.2019, s. 285).

(4) Euroopan parlamentin ja neuvoston asetus (EU) 2017/1369, annettu 4 päivänä heinäkuuta 2017, energiamerkintää koskevien puitteiden vahvistamisesta ja direktiivin 2010/30/EU kumoamisesta (EUVL L 198, 28.7.2017, s. 1).

(5) Komission delegoitu asetus (EU) 2019/2014, annettu 11 päivänä maaliskuuta 2019, Euroopan parlamentin ja neuvoston asetuksen (EU) 2017/1369 täydentämisestä kotitalouksien pyykinpesukoneiden ja kotitalouksien kuivaavien pyykinpesukoneiden energiamerkinnän osalta ja komission delegoidun asetuksen (EU) N:o 1061/2010 ja komission direktiivin 96/60/EY kumoamisesta (EUVL L 315, 5.12.2019, s. 29).

(6) Commission Implementing Decision C(2020)4329 of 1 July 2020 on a standardisation request to the European Committee for Standardisation, the European Committee for Electrotechnical Standardisation and the European Telecommunications Standards Institute as regards ecodesign and energy labelling requirements for household dishwashers, household washing machines and household washer-dryers in support of Commission Regulations (EU) 2019/2022 and (EU) 2019/2023 and Commission Delegated Regulations (EU) 2019/2017 and (EU) 2019/2014.

(7) Euroopan parlamentin ja neuvoston direktiivin 2009/125/EY täytäntöönpanemisesta kotitalouksien pyykinpesukoneiden ekologista suunnittelua koskevien vaatimusten osalta annetun komission asetuksen (EU) N:o 1015/2010 ja Euroopan parlamentin ja neuvoston direktiivin 2010/30/EU täydentämisestä kotitalouksien pyykinpesukoneiden energiamerkinnän osalta annetun komission delegoidun asetuksen (EU) N:o 1061/2010 täytäntöönpanoon liittyvä komission tiedonanto (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 416, 11.11.2016, s. 1).

(8) Komission tiedonanto komission direktiivin 96/60/EY täytäntöönpanosta neuvoston direktiivin 92/75/ETY täytäntöönpanemisesta kotitalouksien kuivaavien pyykinpesukoneiden energiankulutuksen osoittamisen osalta (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 416, 11.11.2016, s. 3).